Skamel geklede man dood gevind | Maroela Media
Die Heidelbergse polisie ondersoek 'n saak van moord nadat 'n man dood aangetref is in 7de Straat, Spaarwater-kleinhoewes. Hy het net 'n hemp en sy onderbroek aangehad.
Die man is vroeg Dinsdagoggend halfkaal deur 'n verbyganger opgemerk, wat toe dadelik die polisie gebel het.
"Toe die polisie op die toneel aankom, het hulle 'n onbekende middeljarige man dood aangetref," sê kol. Amanda Dorothy Viljoen, polisiewoordvoerder in Heidelberg. "Die man se hande én voete was vasgebind met nylontou. Hy is ook erg in die gesig aangerand en het gebloei."
Viljoen sê die Gautengse nooddienste is ontbied en die man is op die toneel dood verklaar.
Enigiemand met inligting van 'n man wat vermis is of dalk nie die afgelope tyd huis toe gekom het nie, word versoek om die polisie so gou moontlik in kennis te stel. Die man is van medium lengte en het 'n rooi-en-wit onderbroek en groen gholf-hemp aangehad toe hy gevind is.
Mense met inligting kan die Heidelberg-polisie bel by 016 341 0343/0361 of sers. Archie Mthembi by 016 341 0400.
Heidelberg misdaad moord polisie
Van medium lengte en groen hemp.
Hoe meer vaag kan n beskrywing wees?
Blank swart indier?
Kleur van hare? Bles
Dit sal geweldig help as die man se ras, haarkleur, oogkleur en liggaamsmerke by genoem kan word.
In SA is dit mos n sonde om die RAS van n persoon wat vermoor is te noem. Hoe moet enige iemand weet of dit dalk n familie lid is
Aai jaai jaai…
Ek slaan maar net my hande saam.
Wel Brakpan is nie te ver van Heidelberg nie. En hier is n middeljarige ou missing. Was vandag in die Brakpan Herald. Dis nou te sê as dit n swart ou was.